ddrg/super_eurlex huggingface dataset:
A BIZOTTSÁG 2464/1999/EK RENDELETE

(1999. november 22.)

a tejre és tejtermékekre, marha- és borjúhúsra, sertéshúsra, tojásra, baromfihúsra, a Szerződés I. mellékletének hatályán kívül eső termékek formájában exportált mezőgazdasági termékekre és egyes gabonatermékekre vonatkozóan a 3665/87/EGK és a 3719/88/EGK rendelettől eltérő különleges intézkedések megállapításáról szóló 1729/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK1 rendelettel módosított, a tej és tejtermékek piacának közös szervezéséről szóló, 1968. június 27-i 804/68/EGK2 tanácsi rendeletre és különösen annak 13. cikkének (3) bekezdésére, 17. cikkének (14) bekezdésére és 28. cikkére, valamint a mezőgazdasági termékek piacának közös szervezéséről szóló egyéb rendeletek megfelelő rendelkezéseire,

mivel:

(1) A 2199/1999/EK3 rendelettel módosított 1729/1999/EK4 rendelettel különleges intézkedések meghozatalára került sor azon exportműveletek szabályozására, amelyeket az egyes termékekben található dioxin-szennyeződés miatt nem lehetett végrehajtani.

(2) Az egyes harmadik országok hatóságai által a Közösségből származó exportra vonatkozóan hozott egészségügyi intézkedések még mindig érvényben vannak és továbbra is érintik egyes mezőgazdasági termékek exportlehetőségeit.

(3) A közösségi exportőrökre gyakorolt káros következményeket az egyes termékekre vonatkozó határidők meghosszabbításával korlátozni kell.

(4) A fejlemények fényében e rendeletet azonnal hatályba kell léptetni.

(5) Az e rendeletben foglalt intézkedések összhangban vannak az összes érintett irányítóbizottság véleményével,

ELFOGADTA EZT A RENDELETET:

1. cikk

Az 1729/1999/EK rendelet szövege a következőképpen módosul:

1. A 2. cikk (2) bekezdése helyébe a következő rendelkezés lép:

"(2) Az engedély jogosultjának kérelmére azoknak az 1162/95/EK*, az 1466/95/EK** és a 174/1999/EK*** bizottsági rendeleteknek megfelelően kiállított exportengedélyek érvényességi időtartama, amelyekre a kérelmet legkésőbb 1999. június 7-ig előterjesztették, és amelyeknek érvényessége 1999. május 31. előtt nem járt le, 1999. november 30-ig meghosszabbítandó."

2. A 2. cikk (3) bekezdésében a "180 nap" szövegrész helyébe a "210 nap" szövegrész lép.

3. A 4. cikk (3) bekezdésének első francia bekezdésében a "150 nap" szövegrész helyébe a "210 nap" szövegrész lép, és a következő mondattal egészül ki:

"A hosszabbítás azonban nem terjedhet 2000. május 31-nél tovább."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. november 22-én.

a Bizottság részéről

a Bizottság tagja

Franz FISCHLER

1 HL L 206., 1996.8.16., 21. o.

2 HL L 148., 1968.6.28., 13. o.

3 HL L 268., 1999.10.16., 7. o.

4 HL L 204., 1999.8.4., 13. o.

* HL L 117., 1995.5.24., 2. o.

** HL L 144., 1995.6.28., 22. o.

*** HL L 20., 1999.1.27., 8. o."
A Bizottság 1823/1999/EK rendelete

(1999. augusztus 20.)

a nyersdohánynak a kvóta-visszavásárlási program alkalmazása alól kivételt képező érzékeny termőterületei és/vagy kiváló minőségű fajtacsoportjai meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 660/1999/EK [1] rendelettel módosított, a nyersdohány piacának közös szervezéséről szóló, 1992. június 30-i 2075/92/EGK [2] tanácsi rendeletre és különösen annak 14a. cikkére,

(1) mivel a legutóbb a 1373/1999/EK [3] rendelettel módosított, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK [4] bizottsági rendelet 34. cikke (2) bekezdésének megfelelően a tagállamok javaslatai alapján a Bizottságnak meg kell határoznia, hogy az egyes tagállamok garanciaküszöb-értékének legfeljebb 25 %-áig mely érzékeny termőterületek és/vagy kiváló minőségű fajtacsoportok képeznek kivételt a kvóta-visszavásárlási program alkalmazása alól;

(2) mivel egyes tagállamok kérésére ezeket a kiváló minőségű fajtacsoportokat meg kell határozni;

(3) mivel tekintve, hogy a 2848/98/EK rendelet 35. cikkének (2) bekezdése előírja, hogy a tagállamnak szeptember 1-jétől nyilvánosságra kell hoznia értékesítési szándékát, hogy a tényleges visszavásárlás előtt más termelők megvehessék a kvótát, ezt a rendeletet 1999. augusztus 31-től kell alkalmazni,

ELFOGADTA EZT A RENDELETET:

1. cikk

Az 1999. évi betakarításra vonatkozóan a kvóta-visszavásárlás alól kivételt képező kiváló minőségű fajtacsoportok mennyiségei a következők:

Portugáliában:

–I. csoport: | 1375 tonna, |

–II. csoport: | 300 tonna; |

Franciaországban:

–I. csoport: | 1333 tonna, |

–II. csoport: | 2032 tonna, |

–III. csoport: | 1638 tonna. |

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. augusztus 31-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. augusztus 20-án.

a Bizottság részéről

Karel Van Miert

a Bizottság tagja

[1] HL L 83., 1999.3.27., 10. o.

[2] HL L 215., 1992.7.30., 70. o.

[3] HL L 358., 1998.12.31., 17. o.

[4] HL L 162., 1999.6.26., 47. o.

--------------------------------------------------
A Tanács 857/1999/EK rendelete

(1999. április 22.)

a gyümölcs- és zöldségpiac közös szervezéséről szóló 2200/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 2200/96/EK [4] rendelet megállapította az elismert termelői szervezetekre alkalmazandó szabályokat; mivel e szabályok között szerepel, hogy a társult termelők érintett összes termésüket kötelesek a termelői szervezeten keresztül értékesíteni; mivel azonban e kötelezettség alól kivételt képeznek a gazdaság területén a fogyasztónak történő, azok személyes szükségleteit szolgáló közvetlen eladások; mivel ez a kivétel mennyiségileg korlátozott; mivel a Közösség bizonyos régióiban kialakult szokványos gyakorlat figyelembevételével ezt a kivételt, a jelenlegi mennyiségi korlátok fenntartásával ki kell terjeszteni a gazdaságon kívüli közvetlen eladásokra;

mivel tisztázni kell a fenti rendelet 15. cikke (4) bekezdésének c) pontját;

mivel a piacról kivont és ingyenesen szétosztott termékek összességére ki kell terjeszteni az ingyenes szétosztással kapcsolatos fuvarozási, osztályozási és csomagolási költségek – Közösség általi – viselésére vonatkozó jelenlegi rendelkezéseket,

ELFOGADTA EZT A RENDELETET:

1. cikk

A 2200/96/EK rendelet a következőképpen módosul:

1. A 11. cikk (1) bekezdése c) pontja 3. alpontjának első francia bekezdésében a "gazdaságuk területén" szavak helyébe "a gazdaságuk területén és/vagy azon kívül" szöveg kerül.

2. A 15. cikk (4) bekezdésének c) pontja helyébe a következő szöveg kerül:

"c) pénzügyi rendelkezésben gondoskodik a 2. cikkben említett minőségi előírások, a növény-egészségügyi rendelkezések és a megengedett maximális szermaradványok betartásának ellenőrzéséhez szükséges technikai eszközökről és személyi feltételekről."

3. A 30. cikk (6) bekezdése helyébe a következő szöveg lép:

"(6) A 46. cikkben megállapított eljárásnak megfelelően meghatározandó feltételek mellett, a Közösség viseli az (1) bekezdés szerinti ingyenes szétosztással kapcsolatos fuvarozási, osztályozási és csomagolási költségeket."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1999. április 22-én.

a Tanács részéről

az elnök

W. Müller

[1] HL C 381., 1998.12.8., 8. o.

[2] 1999. április 14-i vélemény (a Hivatalos Lapban még nem tették közzé).

[3] 1999. február 24-i vélemény (a Hivatalos Lapban még nem tették közzé).

[4] HL L 297., 1996.11.21., 1. o. A 2520/97/EK bizottsági rendelettel (HL L 346., 1997.12.17., 41. o.) módosított rendelet.

--------------------------------------------------
A Bizottság 2765/1999/EK rendelete

(1999. december 16.)

a mezőgazdasági termékek export-visszatérítési nómenklatúrájának létrehozásáról szóló 3846/87/EGK rendelet mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2605/1999/EK rendelettel [1] módosított, a mezőgazdasági termékek export-visszatérítéshez használt nómenklatúrájának létrehozásáról szóló, 1987. december 17-i 3846/87/EGK tanácsi rendeletre [2] és különösen annak 3. cikke utolsó bekezdésére,

mivel:

A 3846/87/EGK rendelet előírja a minden év január 1-jétől alkalmazandó visszatérítési-nómenklatúra teljes változatának közzétételét, ahogy az a mezőgazdasági termékek exportrendszerére vonatkozó rendelkezésekből következik [3].

(2) Figyelembe kell venni a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet [4] I. mellékletének módosításáról szóló, 1999. október 12-i 2204/1999/EK bizottsági rendelettel bevezetett kombinált nómenklatúra módosításait, amelyeket 2000. január 1-jétől kell alkalmazni,

ELFOGADTA EZT A RENDELETET:

1. cikk

A 3846/87/EGK rendelet mellékletének helyébe e rendelet melléklete lép.

2. cikk

Ez a rendelet 2000. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 16-án.

a Bizottság részéről

Franz Fischler

a Bizottság tagja

[1] HL L 316., 1999.12.10., 32. o.

[2] HL L 366., 1987.12.24., 1. o.

[3] E rendelet melléklete tartalmazza a következő intézkedések elfogadásából származó módosításokat:

- 381/1999/EK bizottsági rendelet (HL L 46., 1999.2.20., 28. o.)

- 565/1999/EK bizottsági rendelet (HL L 70., 1999.3.17., 3. o.)

[4] HL L 278., 1999.10.28., 1. o.

--------------------------------------------------

MELLÉKLET

MEZŐGAZDASÁGI TERMÉKEK

EXPORT VISSZATÉRÍTÉSI NÓMENKLATÚRÁJA

Lásd: A Bizottság 2180/2003/EK rendelete (HL L 335., 2003.12.22., 1–51. o.)

--------------------------------------------------
A Bizottság 169/2000/EK rendelete

(2000. január 25.)

a tej- és tejtermékpiac közös szervezésének kiegészítő szabályairól szóló 2597/97/EK tanácsi rendelet bizonyos rendelkezéseitől a Finnországban és Svédországban termelt fogyasztói tej vonatkozásában való eltérésről szóló 280/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel Ausztria, Finnország és Svédország csatlakozási okmányára és különösen annak 149. cikke (1) bekezdésére,

mivel:

(1) A 2703/1999/EK rendelettel [1] módosított 2596/97/EK tanácsi rendelet [2] meghosszabbítja azt az időszakot, amelynek során átmeneti intézkedéseket fogadhatnak el a csatlakozás idején Ausztriában, Finnországban és Svédországban érvényes rendelkezésekről a piac közös szervezésének alkalmazásából eredő rendelkezésekre való átállás megkönnyítése érdekében. Figyelembe véve a Finnországban és Svédországban termelt fogyasztói tej zsírtartalmára vonatkozó követelményeket, ezt az időszakot 1999. december 31-től 2003. december 31-ig meghosszabbították.

(2) Szükséges rendelkezni a 280/98/EK bizottsági rendeletben [3] maghatározott végrehajtási rendelkezések ugyanilyen meghosszabbításáról.

(3) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 280/98/EK rendelet 1. cikkében az "1999. december 31-e" dátum helyébe a "2003. december 31-e" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. január 25-én.

a Bizottság részéről

Franz Fischler

a Bizottság tagja

[1] HL L 327., 1999.12.21., 11. o.

[2] HL L 351., 1997.12.23., 12. o.

[3] HL L 28., 1998.2.4., 3. o.

--------------------------------------------------
A Bizottság 1606/2000/EK rendelete

(2000. július 24.)

az Egyesült Királyságban használt állatazonosító kód tekintetében a 2629/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szarvasmarhafélék azonosítási és nyilvántartási rendszerének létrehozásáról, valamint a marhahús és marhahúskészítmények címkézéséről szóló, 1997. április 21-i 820/97/EK tanácsi rendeletre [1] és különösen annak 10. cikkének a) pontjára,

mivel:

(1) A legutóbb a 1663/1999/EK rendelettel [2] módosított 2629/97/EK bizottsági rendelet [3] részletes szabályokat állapít meg a szarvasmarhafélék azonosítási és nyilvántartási rendszerének részét képező füljelzők, állomány-nyilvántartások és marhalevelek tekintetében.

(2) A szarvasmarhafélék azonosító jelét illetően helyénvaló számításba venni az egyesült királyságbeli hatóságok által kiemelt gyakorlati nehézségeket, és e hatóságok számára 2000. június 30-ig engedélyezni kell az alfanumerikus kódot tartalmazó füljelzők használatát.

(3) A 2629/97/EK rendeletet megfelelően módosítani kell.

(4) Az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottság véleményével,

ELFOGADTA EZT A RENDELETET:

1. cikk

A 2629/97 (EK) rendelet 1. cikke (2) bekezdésének b) pontja a következő mondattal egészül ki:

"E határidőt az Egyesült Királyság 2000. június 30-ig meghosszabbíthatja;."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 24-én.

a Bizottság részéről

David Byrne

a Bizottság tagja

[1] HL L 117., 1997.5.7., 1. o.

[2] HL L 197., 1999.7.29., 27. o.

[3] HL L 354., 1997.12.30., 19. o.

--------------------------------------------------
Az Európai Parlament és a Tanács 2039/2000/EK rendelete

(2000. szeptember 28.)

a részlegesen halogénezett klórozott-fluorozott szénhidrogének kvótái elosztásának báziséve tekintetében az ózonréteget lebontó anyagokról szóló 2037/2000/EK rendelet módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére,

tekintettel a Gazdasági és Szociális Bizottság véleményére [1],

a Régiók Bizottságával folytatott konzultációt követően,

a Szerződés 251. cikkében megállapított eljárásnak megfelelően [2],

mivel:

(1) Az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendelet [3] 1996-ot tekinti bázisévnek a részlegesen halogénezett klórozott-fluorozott szénhidrogének (HCFC-k) kvótáinak elosztásánál. Mivel 1996 óta a HCFC-piac az importőrök tekintetében jelentősen megváltozott, az 1996. év megtartásának eredményeként nagyszámú importőr esne el az importkvótáitól. Általános szabályként a kvótákat a rendelkezésre álló legfrissebb és reprezentatív adatokra kell alapozni, ez esetben az 1999. év adataira, így az 1996. év megtartása önkényesnek minősülhet, s akár a megkülönböztetés-mentesség és a jogos elvárások elvének sérüléséhez is vezethet.

(2) A 2037/2000/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 2037/2000/EK rendelet 4. cikke (3) bekezdése i. pontjának h) alpontjában "a százalékban kifejezett 1996-os piaci részesedést" kifejezés helyébe "a számukra 1999-ben meghatározott százalékos részesedést" kifejezés lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 28-án.

az Európai Parlament részéről

az elnök

N. Fontaine

a Tanács részéről

az elnök

P. Moscovici

[1] 2000. szeptember 20-i vélemény (a Hivatalos Lapban még nem tették közzé).

[2] Az Európai Parlament 2000. szeptember 21-i véleménye (a Hivatalos Lapban még nem tették közzé) és a Tanács 2000. szeptember 28-i határozata.

[3] Lásd ennek a Hivatalos Lapnak az 1. oldalát. A 2038/2000/EK rendelettel (lásd ennek a Hivatalos Lapnak a 25. oldalát) módosított rendelet.

--------------------------------------------------
A Bizottság 2733/2000/EK rendelete

(2000. december 14.)

a marha- és borjúhúságazat jövedelemtámogatási programjainak alkalmazására vonatkozó részletes szabályok megállapításáról szóló 2342/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 907/2000/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2] és különösen annak 4. cikke (8) bekezdésére, 6. cikke (4) bekezdésére, 11. cikke (5) bekezdésére, valamint 20. cikkére,

mivel:

(1) A jövedelemtámogatási programok tekintetében a legutóbb az 1900/2000/EK rendelettel [3] módosított, a marha- és borjúhús piacának közös szervezéséről szóló 1254/1999/EK tanácsi rendelet részletes alkalmazási szabályainak megállapításáról, valamint a legutóbb az 1410/1999/EK rendelettel [4] módosított, 3886/92/EGK rendelet [5] hatályon kívül helyezéséről szóló, 1999. október 28-i 2342/1999/EK bizottsági rendelet [6] 41. cikke szabályozza az előlegek fizetését. Tekintettel a marha- és borjúhúspiacon tapasztalható hirtelen keresletcsökkenésből fakadó nehéz helyzetre, – amely különösen az aggódó fogyasztók elégedetlenségével, valamint a szarvasmarhák szivacsos agyvelőbántalma számának növekedésével áll kapcsolatban –, engedélyezni kell a különleges támogatás, a borjas tehén jövedelemtámogatás, a vágási támogatás és a kiegészítő támogatásokra vonatkozó előleg növelését.

(2) A helyzet jelenlegi alakulására tekintettel, e rendeletnek haladéktalanul hatályba kell lépnie.

(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2342/1999/EK rendelet 41. cikkének (1) bekezdése a következő utolsó albekezdéssel egészül ki:

"A 2000. naptári év vonatkozásában azonban a különleges támogatás, az anyatehén támogatás, a vágási támogatás és a kiegészítő támogatás 80 %-ával egyenlő előleg fizethető."

2. cikk

Ez a rendelet az Európai Közösségek Hivatalos Lapjábanvaló kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 14-én.

a Bizottság részéről

Franz Fischler

a Bizottság tagja

[1] HL L 105., 2000.5.3., 6. o.

[2] HL L 160., 1999.6.26., 21. o.

[3] HL L 228., 2000.9.8., 25. o.

[4] HL L 164., 1999.6.30., 53. o.

[5] HL L 391., 1992.12.31., 20. o.

[6] HL L 281., 1999.11.4., 30. o.

--------------------------------------------------
A Tanács 2801/2000/EK rendelete

(2000. december 14.)

az egyes ipari és mezőgazdasági termékek közös vámtarifában rögzített autonóm vámtételeinek ideiglenes felfüggesztéséről szóló 1255/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Gazdasági Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

(1) A Közösség érdekében áll részlegesen vagy teljesen felfüggeszteni számos, az 1255/96/EK rendelet mellékletében [1] fel nem sorolt új termék közös vámtarifában rögzített autonóm vámtételét.

(2) A közigazgatási ésszerűsítés és a felhasználók biztonsága érdekében a halászati termékeket bele kell foglalni ebbe a rendeletbe.

(3) Az érthetőség kedvéért a 2001. január 1-jén hatályba lépő módosítások nagy száma miatt az 1255/96/EK rendelet melléklete helyébe egy teljesen új változatnak kell lépnie,

ELFOGADTA EZT A RENDELETET:

1. cikk

Az 1255/96/EK rendelet a következőképpen módosul:

1. a címben és a negyedik preambulumbekezdésben az "ipari és mezőgazdasági termékek" helyébe az "ipari, mezőgazdasági és halászati termékek" kifejezés lép;

2. a melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 14-én.

a Tanács részéről

az elnök

D. Gillot

[1] HL L 158., 1996.6.29., 1. o. A legutóbb az 1297/2000/EK rendelettel (HL L 153., 2000.6.26., 1. o.) módosított rendelet.

--------------------------------------------------
A Bizottság 1470/2000/EK rendelete

(2000. július 5.)

az egyes csontozott marhahúsokra nyújtott különleges export-visszatérítésre vonatkozó feltételek megállapításáról szóló 1964/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 907/2000/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2] és különösen annak 33. cikke (12) bekezdésére,

mivel:

(1) Az 1000/2000/EK bizottsági rendelet [3], amely 2000. május 13-án lépett hatályba, többek között módosítja az export-visszatérítéshez használt mezőgazdasági termékekhez rendelt nómenklatúra létrehozásáról szóló 3846/87/EGK rendeletet [4].

(2) Ez a módosítás szükségessé teszi a legutóbb az 1452/1999/EK rendelettel módosított [5] 1964/82/EGK bizottsági rendelet [6] 6. cikke (3) bekezdésének kiigazítását is.

(3) A 800/1999/EK rendelettel [7] felváltott 3665/87/EGK bizottsági rendeletre [8] történő hivatkozásokat ugyanakkor naprakész állapotba lehet hozni.

(4) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1964/82/EGK rendelet 6. cikkének (3) és (4) bekezdése helyébe a következő szöveg lép:

"(3) Ha a tömegbeli eltérés meghaladja a 10 %-ot, a különleges visszatérítés megegyezik a 020130009060 KN-kód alá tartozó termékekre vonatkozó, a kiviteli engedély 21. rovatában megadott időpontban alkalmazandó visszatérítéssel, amelynek alapján a 800/1999/EK rendelet 5. cikkének (1) bekezdése vagy 26. cikkének (1) bekezdése szerint a vámalakiságokat elvégezték.

(4) A 800/1999/EK rendelet 51. cikke (1) bekezdésének a) pontjában megállapított szankciót nem kell alkalmazni a (2) és (3) bekezdésben említett esetekben."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet azokra a műveletekre kell alkalmazni, amelyekre a 800/1999/EK rendelet 5. cikkének (1) bekezdésében vagy 26. cikkének (1) bekezdésében említett vámalakiságokat a 2000. május 13-tól kérelmezett kiviteli engedélyek alapján végezték el.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 5-én.

a Bizottság részéről

Franz Fischler

a Bizottság tagja

[1] HL L 105., 2000.5.3., 6. o.

[2] HL L 160., 1999.6.26., 21. o.

[3] HL L 114., 2000.5.13., 10. o.

[4] HL L 366., 1987.12.24., 1. o.

[5] HL L 167., 1999.7.2., 17. o.

[6] HL L 212., 1982.7.21., 48. o.

[7] HL L 102., 1999.4.17., 11. o.

[8] HL L 351., 1987.12.14., 1. o.

--------------------------------------------------